Игнатьев, Александр Илларионович

Игнатьев, Александр Илларионович (1906, Белгород облусу, Валуйки шаары – 1998) – сүрөтчү-живописчи. Кыргыз ССР эл сүрөтчүсү (1966). 1934-жылдан СССР сүрөтчүлөр союзунун мүчөсү. 1930-ж. Воронеж пед. техникумун бүткөн соң, Фрунзедеги пед. техникумда (1930–33) сабак берген. Кыргыз драма театрында сүрөтчү (1933–34) болуп иштеген. Кыргызстан сүрөтчүлөр союзун жана биринчи респ-калык сүрөт көргөзмөсүн (1934) уюштурууга катышкан. Негизги сүрөттөрү: “Айлуу кеч” (1942), “Орто-Токойдогу кеч” (1954), “Тянь-Шань тоолорундагы жаз” (1955), “Жылкычылар” жана башка Анын бир топ портреттери (М. Күрөңкөев, Ч. Жаманова жана башкалар да бар. “Токтогул ГЭСинин оозунда”, 1970; “Аскачылар”, 1971; “Нарын көпүрөлөрү”, 1972) үчүн И. Кыргыз ССРинин Токтогул атындагы мамлекеттик сыйл. алган (1974). Ошонусу менен И. Кыргыз живописинин, асыресе тематикалык картинанын өнүгүшүнө чоң салым кошкон. И-дин чыгармалары Третьяков галереясында, Советтик Армия музейи, Г. Айтиев атындагы кыргыз улуттук көркөм сүрөт искусство музейи сыяктуу көргөзмө жайларда сакталууда. И. Токтогул атындагы мамлекеттик сыйлыгынын лауреаты. “Ардак Белгиси” ордени, медалдар, Кыргыз Республикасынын Ардак грамоталары менен сыйланган.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004

Категория:Кыргыз сүрөт исскуствосу